

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-28

Ivanić-Grad, 30. kolovoza 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnost****i Muzeju Ivanić-Grada za**

**izdavanje bjanko zadužnica**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **davanju** **suglasnosti Muzeju Ivanić-Grada za izdavanje bjanko zadužnica**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeću

**O D L U K U**

**o davanju suglasnosti Muzeju Ivanić-Grada za izdavanje bjanko zadužnica**

**Članak 1.**

Odlukom župana Zagrebačke županije o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije, KLASA: 024-05/23-02/38, URBROJ: 238-03-23-18, od 18. srpnja 2023. godine (u daljnjem tekstu: Odluka), Muzeju Ivanić-Grada su odobrena financijska sredstva za troškove saniranja šteta i obnove zgrada javne namjene oštećenih potresom na području Zagrebačke županije, za provedbu projekta *„Radovi obnove i rekonstrukcije zgrade sjedišta Muzeja Ivanić-Grada (zgrada stare škole u Ivanić-Gradu), Park hrvatskih branitelja 6, Ivanić-Grad“*,u ukupnom iznosu od 1.567.280,00 eura (11.808.671,16 kuna[[1]](#footnote-1)).

**Članak 2.**

Muzej Ivanić-Grada je dužan prilikom potpisivanja ugovora o dodjeli odobrenih financijskih sredstava dostaviti Zagrebačkoj županiji bankovnu garanciju ili bjanko zadužnicu ovjerenu od strane javnog bilježnika u visini ukupno odobrenih financijskih sredstava kao instrument za osiguravanje namjenskog trošenja odobrenih financijskih sredstava.

**Članak 3.**

Daje se suglasnost Muzeju Ivanić-Grada za izdavanje bjanko zadužnica Zagrebačkoj županiji ukupnog iznosa do 1.570.000,00 eura, kao jamstvo za namjensko trošenje odobrenih financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije, za provedbu projekta *„Radovi obnove i rekonstrukcije zgrade sjedišta Muzeja Ivanić-Grada (zgrada stare škole u Ivanić-Gradu), Park hrvatskih branitelja 6, Ivanić-Grad“*.

**Članak 4.**

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti Muzeju Ivanić-Grada za izdavanje bjanko zadužnica |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Na temelju Odluke o raspisivanju Javnog poziva za financiranje troškova saniranja šteta i obnove zgrada javne namjene oštećenih potresom na području Zagrebačke županije (KLASA: 024-05/23-02/19, URBROJ: 238-03-23-15 od 6. travnja 2023.), Upravni odjel za prostorno uređenje, gradnju i zaštitu okoliša Zagrebačke županije je 12. travnja 2023. godine raspisao Javni poziv za financiranje troškova saniranja šteta i obnove zgrada javne namjene oštećenih potresom na području Zagrebačke županije.

Predmet Javnog poziva je financiranje troškova saniranja šteta i obnove zgrada javne namjene oštećenih potresom, uklanjanja zgrada javne namjene uništenih potresom te izgradnje novih zgrada javne namjene umjesto onih koje su uklonjene radi oštećenja nastalih potresom od 22. ožujka 2020. te 28. i 29. prosinca 2020. godine na području Zagrebačke županije.

Muzej Ivanić-Grada je na predmetni Javni poziv prijavio projekt *„Radovi obnove i rekonstrukcije zgrade sjedišta Muzeja Ivanić-Grada (zgrada stare škole u Ivanić-Gradu), Park hrvatskih branitelja 6, Ivanić-Grad“*, za koji projekt su Muzeju Ivanić-Grada Odlukom župana Zagrebačke županije o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije (KLASA: 024-05/23-02/38, URBROJ: 238-03-23-18 od 18. srpnja 2023.) odobrena financijska sredstva u ukupnom iznosu od 1.567.280,00 eura (11.808.671,16 kuna).

Sukladno predmetnoj Odluci i uvjetima Javnog poziva Muzej Ivanić-Grada je dužan, kao jamstvo za namjensko trošenje odobrenih financijskih sredstava, dostaviti Zagrebačkoj županiji bankovnu garanciju ili bjanko zadužnicu ovjerenu od strane javnog bilježnika u visini ukupno odobrenih financijskih sredstava.

S obzirom na to da Gradsko vijeće Grada Ivanić-Grada obavlja prava i dužnosti osnivača Muzeja Ivanić-Grada, ovom Odlukom daje se suglasnost Muzeju Ivanić-Grada za izdavanje bjanko zadužnica Zagrebačkoj županiji ukupnog iznosa do 1.570.000,00 eura (11.829.165,00 kuna), kao jamstvo za namjensko trošenje odobrenih financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije, za provedbu projekta *„Radovi obnove i rekonstrukcije zgrade sjedišta Muzeja Ivanić-Grada (zgrada stare škole u Ivanić-Gradu), Park hrvatskih branitelja 6, Ivanić-Grad“*.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.

1. Fiksni tečaj konverzije: 1 euro = 7,53450 kuna [↑](#footnote-ref-1)